8. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 76887/Υ.979 της 23 Νοεμ./9 Δεκ.  1959 Περί αυξήσεως των υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων καταβαλλομένων συντάξεων μετά των πάσης φύσεως επιδομάτων. Έχοντες υπ’ όψει: 1.Τας διατάξεις του άρθρ. 2 του υπ’ αριθ. 19/1944 Νόμου, 2)την εν τω υπ’ αριθ. 19786/1955 εγγράφω της Νομισματικής Επιτροπής απόφασιν αυτής, 3)την από 8.1.1959 απόφασιν του Δ.Σ. του Ταμείου Επικουρικής Ασφαλίσεως Υπαλλήλων Εμπορικών Καταστημάτων, υποβληθείσαν ημίν δια της υπ’ αριθ. 273/16.1.59 αναφοράς του Ταμείου, 4)τας κρατούσας οικονομικάς συνθήκας, αποφασίζομεν: Όπως από 1ης Αυγ. 1959 αυξηθώσιν αι υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων καταβαλλόμεναι συντάξεις μετά των πάσης φύσεως επιδομάτων, κατά 7%. Αι κατά τ’ ανωτέρω αυξανόμεναι συντάξεις του Ταμείου δέον όπως μη υπερβαίνουν ποσοστόν 60% των αποδοχών ας θα ελάμβανον οι συνταξιούχοι εάν εξηκολούθουν εργαζόμενοι. Η παρούσα δημοσιευθήτω δια της Εφημερίδος της Κυβερνήσεως. 